stanford-oval/wikipedia huggingface dataset:
באהבה, קיטי

| --- | --- |

 מבוסס על:  לכל הנערים שאהבתי 
 סוגה:  דרמה קומית רומנטית
 יוצרים:  ג'ני האן
 שחקנים:  אנה קאת'קארט צ'וי מין-יונג אנתוני קייוון גיה קים סאנג הון לי פיטר ת'ורנוולד רייגן אליה
 ארץ מקור:  ארצות הברית ארצות הברית
 שפות:  אנגלית
 מקום התרחשות:  סיאול 
 מספר עונות:  2 
 מספר פרקים:  18 (נכון ל־18 במאי 2023) 
 תוכנית מקור:  לכל הנערים שאהבתי לכל הנערים: נ.ב. אני עדיין אוהבת אותך לכל הנערים: לעולם ועד
 הפקה
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  18 במאי 2023 – הווה 
 קישורים חיצוניים
 דף התוכנית ב-IMDb
 
באהבה, קיטי (באנגלית: XO, Kitty) היא סדרת טלוויזיה דרמה קומית רומנטית שנוצרה על ידי ג'ני האן לנטפליקס ועלתה ב-18 במאי 2023. הסדרה, שהיא ספין אוף לסדרת הסרטים "לכל הנערים שאהבתי", היא סדרת הספין אוף הראשונה של נטפליקס לסדרת סרטים.
העונה השנייה עלתה לשידור ב-16 בינואר 2025. בפברואר 2025 הסדרה חודשה לעונה שלישית.
תקציר העלילה

קיטי סונג קובי (אנה קאת'קארט), שמאמינה שהיא בעלת ידע ומיומנויות במערכות יחסים רומנטיות, עוברת לקוריאה הדרומית במטרה להתקרב לבן זוגה - איתו היא מנהלת מערכת יחסים בשלט רחוק. היא מגלה שזוגיות היא הרבה יותר מסובכת כשהיא נוגעת לרגשות שלך.
דמויות ושחקנים > דמויות ראשיות

קת'רין "קיטי" סונג קאבי (אנה קאת'קארט)
די-הון קים (צ'וי מין-יונג)
קווינסי "קיו" שאבזיאן (אנתוני קייוון)
יורי האן (גיה קים)
מין הו (סאנג הון לי)
אלכס (פיטר ת'ורנוולד)
ג'וליאנה (רייגן אליה)
דמויות ושחקנים > דמויות חוזרות

המנהלת ג'ינה לים (קים יונג'ין)
הפרופסור לי (מייקל קיי לי)
מדיסון מילר (ג'וסלין שלפו)
סקירת סדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 18 במאי 2023 | 18 במאי 2023 |
|  | 2 | 8 | 8 | 16 בינואר 2025 | 16 בינואר 2025 |
הפקה

במרץ 2021, פורסם כי ספין אוף לסדרת הסדרת "לכל הנערים שאהבתי" נמצאת בשלבי פיתוח, כך שכל פרק יהיה קומדיה רומנטית בת חצי שעה. הסדרה פותחה כתוכן בלעדי לנטפליקס. מחברת הספרים, ג'ני האן, היא יוצרת הסדרה וגם מפיקה בפועל. אנה קאת'קארט חזרה לתפקידה כקיטי קאבי.
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2023 | פרסי אמי לתוכניות לילדים ולמשפחה | הסדרה הטובה ביותר לנוער | באהבה, קיטי | מועמדות |  |
| 2024 | פרס התקשורת של הליגה ההומו-לסבית נגד השמצה | התוכנית הטובה ביותר לילדים ולמשפחה - לייב אקשן | באהבה, קיטי | מועמדות |  |
הערות שוליים

↑  Watch XO, Kitty | Netflix Official Site, www.netflix.com (באנגלית)
↑  Mónica Marie Zorrilla, ‘To All the Boys’ to Get TV Spinoff Starring Anna Cathcart, וראייטי, ‏18 באוקטובר 2021 (באנגלית)
↑  Ryan O'Rourke (November 21, 2024). 'XO, Kitty' Is Heading Back to KISS With First Season 2 Images and Release Date. Collider. Retrieved February 15, 2025
↑  Nellie Andreeva (February 14, 2025). ‘XO, Kitty’ Renewed For Season 3 By Netflix, Set For First Summer Episode After Season 2 Cliffhanger. Deadline. Retrieved February 15, 2025
↑  Jennifer Zhan, We’re Getting a To All the Boys Spinoff Show About Kitty, Vulture, ‏18 באוקטובר 2021 (באנגלית)
↑  Tyler Coates, Children’s & Family Emmy Awards: Disney Dominates Nominations, The Hollywood Reporter, ‏2023-11-02 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
שלום ברון-פרנקלין

| --- | --- |
אין תמונה חופשית
 לידה:  18 באוגוסט 1994 (בת 30) סנט אולבנס, אנגליה, הממלכה המאוחדת 
 שם לידה:  Shalom Brune-Franklin 
 מדינה:  אנגליה אנגליה, הממלכה המאוחדת הממלכה המאוחדת  אוסטרליה אוסטרליה
 תקופת הפעילות:  מ-2016
 מקום לימודים:  אקדמיית אוסטרליה המערבית לאמנויות הבמה 
 פרופיל ב-IMDb
 
שלום בְּרוּן-פרנקלין (באנגלית: Shalom Brune-Franklin; נולדה ב-18 באוגוסט 1994) היא שחקנית אוסטרלית-אנגלייה.
ביוגרפיה

ברון-פרנקלין נולדה בסנט אולבנס בדרום-מזרח אנגליה, בממלכה המאוחדת, לאם ממאוריציוס, ולאב אנגלי יליד-תאילנד. כשברון-פרנקלין הייתה בת 14, עברה עם הוריה ואחיה הצעיר, סיאם, להתגורר בפרוור מוללו (אנ') שפרת', אוסטרליה המערבית.
במהלך לימודיה בתיכון אושן ריף (אנ'), ברון-פרנקלין למדה דרמה, ולאחר מכן זכתה בפרס הדרמה של בית הספר על הישגים גבוהים. היא נרשמה בהמשך  ללימודי תואר ראשון בעיתונאות באוניברסיטת אדית קוון (אנ') אך לאחר שנחשפה לבית הספר למשחק של האוניברסיטה - האקדמיה לאמנויות הבמה של אוסטרליה המערבית (אנ') (WAAPA), היא החליטה על קריירת משחק. ברון-פרנקלין עברה אודישן ב-WAAPA ואז מאוחר יותר באותה שנה הייתה לסטודנטית מצטיינת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | OtherLife | קודנית מס' 2 |  |
| 2017 | תור: ראגנארוק | תלמידת קולג' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | ברקודה (אנ') | ליאן | פרק: "2000" |
| 2016–2017 | רופא כלבבי (אנ') | אאוייף | תפקיד ראשי (עונה 1); תפקיד אורח (עונה 2); 11 פרקים |
| 2017 | המדינה | אום כולתום | 2 פרקים |
| 2017–2018 | Our Girl | מייזי ריצ'רדס | תפקיד ראשי (עונה 3); 12 פרקים |
| 2019 | Bad Mothers | בינדי | תפקיד ראשי; 8 פרקים |
| 2020 | מכשפת | מורגן לה פיי | 9 פרקים |
| 2020 | Roadkill | רוז דיטל | מיני-סדרה |
| 2020, 2024 | עמק המומינים | סוסוני-ים | דיבוב; 3 פרקים |
| 2021 | שחיתות | קלואי בישופ | תפקיד ראשי (עונה 6); 7 פרקים |
| 2021 | מלחמת העולמות | לילי | 2 פרקים |
| 2021–2023 | לאהוב אותי (אנ') | אלה | 11 פרקים |
| 2022 | התייר | לוסי מילר/ויקטוריה/אמה | תפקיד ראשי (עונה 1); 6 פרקים |
| 2023 | תקוות גדולות | אסטלה | 5 פרקים |
| 2024 | אייל קטן | קילי | 4 פרקים |
| 2024 | חולית: הנבואה | מיקאלה | 5 פרקים |
| TBA | The Assassin |  | סדרה עתידית של אמזון פריים וידאו |
| TBA | The Girlfriend | בריג'יט | סדרה עתידית של אמזון פריים וידאו |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2014 | ענבי זעם (אנ') | מולי גרייבס | האקדמיה לאמנויות הבמה של אוסטרליה המערבית (אנ') באוניברסיטת אדית קוון (אנ') |
| 2014 | חתונת הדמים | הכלה | האקדמיה לאמנויות הבמה של אוסטרליה המערבית (אנ') באוניברסיטת אדית קוון (אנ') |
| 2015 | ילד הפלא של עולם המערב (אנ') | שרה טנסי | האקדמיה לאמנויות הבמה של אוסטרליה המערבית (אנ') באוניברסיטת אדית קוון (אנ') |
| 2015 | מקבת' | ליידי מקבת' | האקדמיה לאמנויות הבמה של אוסטרליה המערבית (אנ') באוניברסיטת אדית קוון (אנ') |
| 2016 | Girl Shut Your Mouth | גרייס | מרכז התיאטרון הממלכתי של מערב אוסטרליה (אנ') בפרת' |
הערות שוליים

↑  http://www.ok.co.uk/celebrity-feature/1198877/our-girl-series-three-newcomer-private-maisie-shalom-brune-franklin-career
↑  "Keep your eye on WA's rising star, Shalom". PerthNow. 25 בספטמבר 2016. {{cite web}}:  (עזרה)
↑  Levine, Nick (2021-02-04). "'Line of Duty' Introduces New Recruit Played by Shalom Brune-Franklin | Anglophenia". BBC America. אורכב מ-המקור ב-2021-02-21. נבדק ב-2021-02-27.
| --- | --- |
בקרת זהויות :  Trove: 1666162
אדריכלות בברצלונה

סגרדה פמיליה, אתר מורשת עולמית של אונסק"ו
לאדריכלות בברצלונה הייתה אבולוציה מקבילה לזו של שאר האדריכלות הקטלונית והספרדית (אנ'), והיא עקבה בדרכים מגוונות אחר המגמות המרובות שנוצרו בהקשר של ההיסטוריה של אדריכלות המערב. לאורך ההיסטוריה שלה, ברצלונה קיבלה בברכה תרבויות וציוויליזציות שונות, שתרמו את תפיסת האמנות שלהן והשאירו את מורשתן לדורות הבאים. מהמתיישבים האיבריים הראשונים, דרך המתיישבים הרומאים, הוויזיגותים והתקופה האסלאמית הקצרה, ועד להופעתה של האמנות, השפה והתרבות הקטאלנית בימי הביניים, שבהן הרומנסקית (אנ') והגותית היו תקופות פוריות מאוד לפיתוח האמנותי של האזור.
היסטוריה

במהלך העידן המודרני, כאשר העיר ברצלונה הייתה קשורה למלוכה ההיספאנית, הסגנונות העיקריים בה היו הרנסאנס והבארוק, שהתפתחו מסגנונות זרים שהגיעו מאיטליה וצרפת. סגנונות אלה יושמו בגרסאות מקומיות שונות, ולמרות שמספר מחברים טוענים כי זו לא הייתה תקופה מפוארת במיוחד, איכות היצירות הייתה בקנה אחד עם זו של המדינה כולה.
המאה התשע-עשרה הביאה לתחייה כלכלית ותרבותית מסוימת, שבאה לידי ביטוי באחת התקופות הפוריות ביותר באדריכלות העיר, המודרניזם. עד המאה התשע עשרה, ברצלונה הייתה מוקפת בחומותיה מימי הביניים, ונחשבה לכיכר צבאית, ולכן צמיחתה הייתה מוגבלת. המצב השתנה עם הריסת החומות והתרומה לעיר של פארק המצודה, מה שהוביל להרחבת העיר לאורך המישור הסמוך, עובדה שבאה לידי ביטוי בפרויקט אישמפלה שתכנן אילדפונס סרדה. הייתה זו ההרחבה הטריטוריאלית הגדולה ביותר של ברצלונה. גידול משמעותי נוסף בשטחה של העיר התרחש בין סוף המאה התשע-עשרה לתחילת המאה העשרים עם סיפוחן של מספר עיריות גובלות. כל זה התפרש עם התאמת המרחבים העירוניים החדשים והגדלת העמלות האמנותיות העירוניות בדרכים ציבוריות, שזכו לטובות גם באירועים שונים שנערכו בעיר כמו התערוכה העולמית של 1888 והתערוכה העולמית של 1929 וגם, אירועים מודרניים יותר כמו המשחקים האולימפיים של 1992 והפורום האוניברסלי לתרבויות של 2004.
המאה העשרים החלה עם עדכון הסגנונות השונים שיצרו אדריכלים מקומיים והתחברו לזרמים בינלאומיים. ההתפתחות האדריכלית בשנים האחרונות והמחויבות לעיצוב וחדשנות, כמו גם הקישור בין תכנון עירוני עם ערכים אקולוגיים וקיימות (אנ'), הפכו את ברצלונה לאחת הערים האירופיות המתקדמות ביותר בתחום האדריכלי, והיא הוכרה בכך עם פרסי הצטיינות רבים כגון מדליית הזהב המלכותית של המכון המלכותי לאדריכלים בריטיים (RIBA) בשנת 1999 ופרס הביאנלה של ונציה בשנת 2002.
המורשת האדריכלית של העיר נהנית מהגנה מיוחדת מכוח חוק 9/1993 למורשת התרבות הקטלאנית, המבטיח הגנה, שימור, מחקר והפצה של המורשת התרבותית, בכמה דרגות כיסוי: רמה To (נכס תרבות בר תוקף בעל עניין לאומי), רמה B (נכס תרבות בר תוקף בעל עניין מקומי), רמה C (נכס בעל עניין עירוני) ורמה D (נכס בעל עניין תיעודי).
ראו גם

תכנון עירוני של ברצלונה
הערות שוליים

↑  Triadó, 1984, p. 18.
↑  DDAA, 2002, p. 18.
↑  Patrimoni arquitectònic
דקסטר: ההתחלה

| --- | --- |

-
 מבוסס על:  סדרת ספרי "דקסטר" מאת ג'ף לינדסי
 סוגה:  דרמת פשע
 יוצרים:  קלייד פיליפס
 שחקנים:  פטריק גיבסון כריסטיאן סלייטר מולי בראון כריסטינה מילאן אלכס שימיזו רינו וילסון ג'יימס מרטינז פטריק דמפסי שרה מישל גלר מייקל סי הול (קריינות)
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  מיאמי 
 מספר עונות:  1 
 מספר פרקים:  10 
 תוכנית מקור:  "דקסטר" (2006–2013)
 הפקה
 מפיקים בפועל:  טאנר בין לילי ברנס אדם פרנק טוני הרננדז קתרינה מתיסון קלייד פיליפס
 חברת הפקה:  Showtime Studios Counterpart Studios
 הפצה:  פרמאונט גלובל
 מוזיקה:  פאט ארווין 
 שידור
 רשת שידור:  שואוטיים
 רשת שידור בישראל:  yes
 תקופת שידור מקורית:  13 בדצמבר 2024 – הווה 
 תקופת שידור בישראל:  4 בינואר 2025
 קישורים חיצוניים
 אתר רשמי
 דף התוכנית ב-IMDb
 
דקסטר: ההתחלה (באנגלית: Dexter: Original Sin) היא סדרת דרמת פשע אמריקאית המהווה פריקוול לאירועי עלילת הסדרה "דקסטר".
הסדרה עלתה לשידור ב-13 בדצמבר 2024 ברשת "שואוטיים" בארצות הברית, ובשירות הזרמת המדיה "פרמאונט+" ברחבי העולם.
רקע עלילתי

עלילת הסדרה מתרחשת בשנת 1991, 15 שנים לפני אירועי הסדרה המקורית; ומתחקה אחר קורותיו של דקסטר מורגן לאחר סיום לימודיו באוניברסיטת מיאמי והפיכתו לרוצח סדרתי.
תחת הדרכתו של אביו, הארי, מתחיל דקסטר ללמוד לתעל את "הנוסע האפל" שבתוכו ואת דחפיו צמאי-הדם ובאמצעותם לאמץ קוד שנועד לעזור לו למצוא ולהרוג פושעים שראויים להיענש מבלי להיתפס על ידי רשויות החוק, דבר ההופך לאתגר מיוחד עבורו בעודו מתחיל להתמחות כמומחה נתזי דם במחלק הזיהוי פלילי של משטרת מיאמי.
צוות השחקנים והדמויות > דמויות ראשיות

פטריק גיבסון – דקסטר מורגן (אנ')
מייקל סי הול – "הנוסע האפל", קולו הפנימי של דקסטר.
כריסטיאן סלייטר – הארי מורגן
מולי בראון – דברה מורגן
כריסטינה מילאן – מריה לגוארטה
אלכס שימיזו – וינס מסוקה
רינו וילסון – בובי וואט
ג'יימס מרטינז – אנג'ל בטיסטה
פטריק דמפסי – ארון ספנסר
שרה מישל גלר – טניה מרטין
צוות השחקנים והדמויות > דמויות משניות

ג'ו פנטוליאנו – מאד דוג
בריטני אלן – לורה מוזר
רנדי גונזלס – סנטוס חימנס
ארון ג'נינגס – קלארק סנדרס
רקל ג'סטיס – סופיה
ג'ספר לואיס – דוריס מורגן
קרלו מנדז – הקטור אסטרדה
אייזק גונזלס רוסי – ג'יו
רוברטו סאנצ'ס – טוני פרר
הפקה > פיתוח

בפברואר 2023, נמסר לראשונה על פיתוחה של סדרת פריקוול לסדרת הדרמת פשע "דקסטר", שתעסוק בקורותיו של דקסטר מורגן בצעירותו. עוד נמסר כי שמה של הסדרה יהיה "Dexter: Origins". במאי 2024, הוכרז כי הסדרה הוזמנה רשמית, לצד שינוי שמה. פיליפס, המשמש כשואוראנר הראשי של הסדרה, הופקד גם על הפקתה בפועל לצד סקוט ריינולדס, מייקל סי הול, מרי לאה סאטון, טוני הרננדז ולילי ברנס, ולצד רוברט לויד לואיס כמפיק. חברות הפקה המעורבות בסדרה הן "Showtime Studios" ו-"Counterpart Studios".
הפקה > ליהוק

במאי 2024, נמסר על ליהוקם של פטריק גיבסון, כריסטיאן סלייטר ומולי בראון לגילום דמויותיהם של דקסטר, הארי ודברה מורגן, בהתאמה. ביוני 2024, נמסר על ליהוקם של ג'יימס מרטינז, כריסטינה מילאן, אלכס שימיזו, רינו וילסון ופטריק דמפסי לצוות השחקנים הראשי, בעוד שנמסר על ליהוקה של שרה מישל גלר לצוות השחקנים הראשי כשחקנית אורחת מיוחדת. ב-11 ביולי 2024, נמסר על ליהוקם של ג'ו פנטוליאנו, בריטני אלן, רנדי גונזלס, ארון ג'נינגס, רקל ג'סטיס, ג'ספר לואיס, קרלו מנדז, אייזק גונזלס רוסי ורוברטו סאנצ'ס לצוות השחקנים המשני. ב-26 ביולי 2024, במהלך פאנל שנערך עבור קידום הסדרה בכנס קומיק-קון, סן דייגו, הוכרז שמייקל סי הול ידבב את קולו הפנימי של דקסטר מורגן הצעיר.
הפקה > צילומים

צילומי הסדרה החלו ב-5 ביוני 2024 במיאמי, פלורידה.
שידור

במעמד הפאנל שהתקיים בכנס הקומיק-קון, סן דייגו; נמסר כי הסדרה עתידה לעלות לשידור בדצמבר 2024.
הערות שוליים

↑  יעל אילן, סדרות מומלצות לינואר 2025: שובה של "ניתוק" ופריקוול חדש ל"דקסטר", באתר ynet, 27 בדצמבר 2024
↑  Otterson, Joe (September 12, 2024). ‘Dexter’ Prequel Series ‘Original Sin’ Sets Premiere Date, Drops First Teaser. Variety. Retrieved February 15, 2025
↑  Joe Otterson, ‘Dexter’ Prequel Series Casts Patrick Gibson, Christian Slater, Molly Brown in Lead Roles, Variety, ‏2024-05-23
↑  Jurgensen, John (February 6, 2023). "Paramount Reveals Plan to Remake Showtime in the Image of 'Yellowstone'". The Wall Street Journal. Retrieved July 26, 2024.
↑  Lesley Goldberg, ‘Dexter,’ ‘Billions’ Spinoffs in the Works as Showtime Doubles Down on Franchise Plan, The Hollywood Reporter, ‏2023-02-06
↑  Cordero, Rosy (May 23, 2024). "'Dexter: Original Sin' Casts Patrick Gibson As Young Serial Killer; Christian Slater & Molly Brown Round Out Morgans". Deadline Hollywood. Retrieved July 26, 2024.
↑  Nemetz, Dave (May 23, 2024). "Dexter Prequel Series Reveals Cast — See Who's Playing a Young Dexter". TVLine. Retrieved July 26, 2024.
1 2  Cordero, Rosy (June 5, 2024). "'Dexter: Original Sin' Adds James Martinez, Christina Milian, Alex Shimizu & Reno Wilson As Production Begins In Miami". Deadline Hollywood. Retrieved July 26, 2024.
↑  Cordero, Rosy (June 20, 2024). "Patrick Dempsey Joins 'Dexter: Original Sin' In Series Regular Role". Deadline Hollywood. Retrieved July 26, 2024.
↑  Maas, Jennifer (June 27, 2024). "Sarah Michelle Gellar Joins 'Dexter' Prequel Series as Dexter's Boss". Variety. Retrieved July 26, 2024.
↑  Cordero, Rosy (July 11, 2024). "'Dexter: Original Sin' Sets 9 To Recur Including Joe Pantoliano, Brittany Allen, Carlo Mendez & Jasper Lewis – Meet Dexter's Two Moms". Deadline Hollywood. Retrieved July 26, 2024.
1 2  Thomas, Carly (July 26, 2024). "'Dexter: Resurrection' Series Set at Showtime With Michael C. Hall Returning". The Hollywood Reporter. Retrieved July 27, 2024.
תג מאיר

| --- | --- |

 פעילות:  התנגדות לגזענות ולפשעי שנאה על רקע גזעי
 התאגדות:  חברה לתועלת הציבור
 מדינה:  ישראל
 מנכ"ל:  גדי גבריהו
 תקופת הפעילות:  2011–הווה (כ־14 שנים)
 האתר הרשמי
 
תג מאיר: אור במקום טרור הוא ארגון ישראלי שהוקם בדצמבר 2011. מטרות הארגון, כעולה מפרסומיו, הן "להשמיע קול של סובלנות, כבוד הדדי ומאור פנים כלפי שכנים, זרים וגרים בתוכנו ולמען נזכור כי גרים היינו בארץ מצרים", וכן להתנגד "לתהליכים, פרסומים ודעות גזעניות הבאות בשם היהדות ובכסותה, המסיתות לגזענות מכתימות ומרעילות את החברה הישראלית, לכדי חברה בלתי אנושית וגזענית". לטענתו, הארגון יוצא בפרט נגד פעולות תג מחיר שמבצעים יהודים נגד ערבים.
מבין הארגונים החברים בפורום, ניתן למנות את תנועת בינה, המרכז הרפורמי לדת ומדינה, התאחדות הסטודנטים הארצית, התנועה המסורתית בישראל, התנועה הרפורמית, התנועה הקיבוצית, לוחמים לשלום, מבוי סתום, מכון שיטים, מרכז יעקב הרצוג, מרכז פרס לשלום ולחדשנות, עוז ושלום - נתיבות שלום, ציונות דתית ריאלית, קולך, שומרי משפט - רבנים למען זכויות אדם, שלום עכשיו, שתי"ל ונוע"ם.
פעילות הארגון

הארגון הוקם בחג החנוכה, תשע"ב (תחילת דצמבר 2011), והחל בעצרות במקומות שבהם אירעו פעולות "תג מחיר".
מפעולות הארגון:
תמיכה בנפגעי פעולות תג מחיר: ביקורים במקומות שנפגעו ועזרה בשיקומם.
פעילות נגד גזענות ושנאת זרים, בין השאר במערכת החינוך.
ביקורים בבתים של נפגעי טרור ערבי.
מספר ארגונים הביעו הזדהות והשתתפו בפעילויות שקיים הארגון.
פעילות הארגון נעשית בתמיכת קרן מוריה, הפדרציה של ניו-יורק, קרן איימס והקרן החדשה לישראל.
בפעולות הארגון השתתפו, בין השאר, הרב בני לאו, פרופסור רחל אליאור, ח"כ רובי ריבלין, אברהם בורג, עמרם מצנע וזוהיר בהלול.
ביוני 2013 העניקה האגודה לזכויות האזרח בישראל לארגון את אות זכויות האדם ע"ש אמיל גרינצוויג.
במרץ 2019 הפגין הארגון לצד ארגונים נוספים מול מעון ראש הממשלה כנגד החיבור בין עוצמה יהודית למפלגת הבית היהודי.
הערות שוליים

↑  החזון שלנו, באתר "תג מאיר"
↑  דף האודות של הארגון
↑  תג מאיר - דו"ח פעילות שנתי – 2016
↑  דף פייסבוק של "תג מאיר"
↑  אמש: תג מאיר באצטדיון טדי, באתר הקרן החדשה לישראל.
↑  מקבלי אות זכויות האדם ע"ש אמיל גרינצוויג לשנת 2012 באתר האגודה לזכויות האזרח בישראל.
↑  ניר חסון, מאות אנשי הציונות הדתית הפגינו מול מעון רה"מ נגד החבירה לעוצמה יהודית, באתר הארץ, 2 במרץ 2019
ברומוכלורופלואורויודומתאן

| --- | --- |
 
 כתיב כימי:  CBrClFI 
 מספר CAS:  753-65-1
 
ברומוכלורופלואוריודומתאן הוא הלואלקאן היפותטי עם ארבעה מתמירים, שהם כל ההלוגנים היציבים הקיימים בו.
סקירה

ניתן לראות בתרכובת זו מולקולת מתאן, שכל אחד ארבעת אטומי המימן שלה מוחלפים באטום הלוגן אחר. מכיוון שתמונות המראה של מולקולה זו אינן ניתנות לחפיפה, למולקולה יש שני אננטיומרים. כאחת המולקולות הפשוטות ביותר מסוג זה, היא מצוטטת לעיתים קרובות כתרכובת הכיראלית האב-טיפוסית. עם זאת, מכיוון שאין דרך סינתטית ידועה לייצור ברומוכלורופלואורויודומתאן, התרכובת הכיראלית הפשוטה ברומוכלורופלואורומתאן משמשת במקום זאת כאשר תרכובת כזו נדרשת למחקר.
הערות שוליים

↑  Bromochlorofluoroiodomethane | chemical compound | Britannica, www.britannica.com (באנגלית)
↑  Alan R. Katritzky, Thomas L. Gilchrist, Otto Meth-Cohn, Charles Wayne Rees, Comprehensive Organic Functional Group Transformations, Elsevier, 2003-03-21, ISBN 978-0-08-042704-1. (באנגלית)
↑  BERRY, K. L. (1940). ASYMMETRIC MOLECULES OF SIMPLE STRUCTURE (Doctoral dissertation, Yale University).
ערך זה הוא קצרמרבנושא כימיה. אתם מוזמנים לתרום לוויקיפדיה ו.
המערכה על ירושלים במלחמת ששת הימים

המערכה על ירושלים נערכה בחזית הירדנית בין הלגיון הירדני לבין כוחות צה"ל במלחמת ששת הימים. המערכה ארכה כשלושה ימים, 5–7 ביוני 1967 (כ"ו–כ"ח באייר תשכ"ז). במהלך המערכה השתלטו הכוחות הישראליים על מרחב ירושלים כולו, כולל ירושלים המזרחית והעיר העתיקה בירושלים.
המטרה העיקרית של הכוחות הישראלים במרחב ירושלים הייתה הגנתית. לפי התוכניות של פיקוד מרכז הישראלי, מטרתם הייתה למנוע מהצבא הירדני להשתלט על מובלעת הר הצופים הישראלית, או לבצע מחטפים ירדניים בשטח ירושלים המערבית.
ב-5 ביוני בשעה 9:40 החל צבא ירדן לתקוף את הכוחות הישראלים בגזרת ירושלים בירי מנשק קל, ולאחר מכן פתח בהפגזה כבדה על ירושלים המערבית שבריבונות ישראל. התגובה ישראלית הראשונית הייתה מתונה, ונערכו ניסיונות הידברות ישירים ועקיפים מצידה על מנת להימנע מהסלמה. בתיווך האו"ם הושג הסכם להפסקת אש, אך ירדן הפרה אותו תוך זמן קצר, והשתלטה על ארמון הנציב. ישראל הגיבה בהתקפת נגד מהירה וכבשה את ארמון הנציב.
מכאן ואילך עברה היוזמה לידי ישראל ונותרה בידה עד תום הלחימה. לאחר ההשתלטות על ארמון הנציב המשיכה מתקפת הנגד הישראלית בדרום ירושלים, וכוח של חטיבת ירושלים (חטיבה 16) מתוגבר בטנקים כבש את מוצב "הנקניק", צור באהר ומוצב "הפעמון" שנמצא בקרבתה. במקביל לכיבוש המוצבים הירדניים בדרום ירושלים, תקפה חטיבת הראל (חטיבה 10) בצפון פרוזדור ירושלים, ובמהלך ליל 6/5 ביוני כבשה את מוצבי הרדאר מצפון למעלה החמישה, הגיעה עד גב ההר, וניתקה את דרכי הגישה לירושלים מכיוון צפון. באותו לילה תקפה חטיבה 55 את מערך ההגנה הירדני בצפון ירושלים, כבשה את גבעת התחמושת ואת בית הספר לשוטרים, והבקיעה דרך שכונת שיח' ג'ראח ודרך שכם עד מוזאון רוקפלר, מצפון לעיר העתיקה.
במהלך היום השני למלחמה, 6 ביוני, נעה חטיבת הראל מאזור רמאללה דרומה, וכבשה את גבעת המבתר. חטיבת ירושלים כבשה בשעות אחר הצהריים את שכונת אבו טור הערבית. בליל 7/6 ביוני תקף חיל האוויר הישראלי תגבורות של צבא ירדן, שניסו להגיע לירושלים המזרחית מכיוון יריחו, גרם להם אבדות כבדות, ומנע את הגעתם ליעדם.
בבוקר 7 ביוני, כ"ח באייר תשכ"ז, כבשה חטיבה 55 בסיוע חטיבת הראל את מתחם אוגוסטה ויקטוריה על הר הזיתים. בסביבות השעה 10:00 באותו בוקר נכנסו כוחות משתי חטיבות חי"ר ישראליות אל העיר העתיקה בירושלים: כוחות חטיבה 55 נכנסו לעיר העתיקה ממזרח דרך שער האריות, הגיעו להר הבית ולכותל המערבי, והשתלטו על הרובע המוסלמי והרובע הנוצרי של העיר העתיקה. במקביל נכנסו כוחות מחטיבת ירושלים לעיר העתיקה מדרום דרך שער האשפות, והשתלטו על שטח הרובע היהודי והרובע הארמני.
המערכה על ירושלים הייתה אחד הקרבות הקשים והעקובים מדם במלחמת ששת הימים. המערכה התנהלה בשטח מצומצם יחסית, ונהרגו בו 182 חיילים ישראליים (כרבע מכלל החללים שספגה ישראל במלחמת ששת הימים כולה), ובין 350 ל-400 חיילים ירדניים. כ"ח באייר, היום שבו השתלטו חיילי צה"ל על העיר העתיקה ובפרט על הר הבית והכותל המערבי, נקבע כחג לאומי, "יום ירושלים".
רקע גאוגרפי-מדיני

הסכם שביתת הנשק בין ישראל לירדן בתום מלחמת העצמאות שנחתם באביב 1949 חילק את ירושלים בין ישראל ובין ממלכת ירדן. ירושלים המערבית הייתה בקצה המזרחי של פרוזדור ירושלים, מעין שלוחה באורך כ-25 קילומטר שבסיסה המערבי בשפלת החוף. רוחבו של הפרוזדור בחלקו הצר היה כעשרה קילומטרים בלבד. ירושלים עצמה נחצתה מצפון לדרום לאורך קו גבול שכונה "הקו העירוני". שני הצדדים הקימו עמדות מבוצרות לאורך הקו העירוני. העמדות הירדניות והישראליות ונקודות ציון בשטח כונו בשמות שונים על ידי הפיקוד בחטיבה 16 לצורך ארגון השטח. כך למשל נקראה העמדה הישראלית בשטח המפורז שבחוות הלימוד (ראו להלן) "הבית הבודד" ועמדה ירדנית מסוימת בשכונת אבו תור נקראה עמדת "התריסים הצהובים". אזורים מסוימים בשטח ירדן זכו גם הם לשמות, כמו "גבעת המבתר" ו"הגבעה הצרפתית". חלק מהשמות נשמר עד היום (2015).
ב-17 ביולי 1948, יום לפני סיומה של ההפוגה הראשונה, הגיעו המפקדים הצבאיים של ישראל וירדן בתיווך האו"ם להסכם על יצירת מובלעת הר הצופים ופירוזה. הסכם זה אושר מחדש בהסכמי שביתת הנשק. בהסכם נקבע כי ישראל תחזיק בהר 85 שוטרים שיהיו חמושים בנשק קל בלבד ו-35 אנשי סגל אזרחים. במקביל הוגבל גם מספר השוטרים בשטח המפורז הירדני ל-46. עוד נקבע בהסכם כי בכל שבועיים תעלה להר שיירה, שתהיה בפיקוח האו"ם. השיירות להר יצאו ממעבר מנדלבאום ונשאו עמן אספקה וצוות שיחליף מחצית מאנשי ההר.
בפועל, שני הצדדים קיימו את הסדרי הפירוז באופן חלקי בלבד. ישראל העלתה להר חיילים במסווה של שוטרים ואנשי סגל, הבריחה להר נשק כבד, והצליחה לבצר את המתחם. הירדנים, מאידך, בנו מוצבים צבאיים בשטחים המפורזים ואף בשטחי ההפקר והשתלטו על הכפר עיסאוויה ועל שטחים נוספים שנכללו בשטח הישראלי. תנועת השיירה הדו שבועית לא הופסקה במשך הזמן, אף על פי שעוכבה לעיתים בידי הירדנים. תקריות אש אירעו לעיתים רחוקות במשך התקופה, אם כי הוראות הפתיחה באש הישראליות דרשו איפוק מרבי בגלל הקרבה לשטח העירוני. בשנים 1957 ו-1958 אירעו גם שתי תקריות קשות יותר.
בנוסף למובלעת הר הצופים הוסכם על אזור מפורז נוסף סביב ארמון הנציב, שהיה שטח בחסות האו"ם. בארמון עצמו נמצא מטה משקיפי האו"ם, שפיקחו על הסכמי שביתת הנשק שנחתמו בתום מלחמת העצמאות. לשני הצדדים לא הייתה נוכחות צבאית בשטח זה, אך הותרה כניסת שלושה שוטרים. היו אלה חיילים שלבשו מדי שוטרים, ושימשו כתצפיתנים במשך היום. ישראל שמרה על נוכחות אזרחית בחוות הלימוד (כיום בשטח קריית מוריה, בין תלפיות מזרח לתלפיות).
חשיבותו של ארמון הנציב לשני הצדדים הייתה רבה. כיבוש ארמון הנציב על ידי ישראל היה עלול לנתק את ירושלים הערבית מבית לחם, ובשל כך בנו הירדנים מדרום לארמון הנציב את מוצב הנקניק, ומדרום לו את מוצב הפעמון ליד צור באהר. מוצב הנקניק היה לאורך הרכס שעליו שוכנת כיום (2015) שכונת תלפיות מזרח. מאידך, כיבוש ארמון הנציב על ידי הירדנים היה מאפשר להם גישה קלה לכל דרומה של ירושלים. על פי הסכמי שביתת הנשק נאסר על ישראל להחזיק בירושלים שריון, אך למרות זאת סופחה לחטיבת המחוז, חטיבה 16, פלוגת טנקים מוגברת שהוסתרה במחנה שנלר ובמחנה סטף.